UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS HENSTILLING om gennemførelsen af integreret kystzoneplanlægning i Europa om æNDRING AF KOMMISSIONENS FORSLAG I HENHOLD TIL EF-TRAKTATENS ARTIKEL 250, STK. 2

2000/0227 (COD)

UDTALELSE FRA KOMMISSIONEN i henhold til EF-traktatens artikel 251, stk. 2, tredje afsnit, litra c), om Europa-Parlamentets ændringer til Rådets fælles holdning til forslag til EUROPA-PARLAMENTETS OG RÅDETS HENSTILLING om gennemførelsen af integreret kystzoneplanlægning i Europa

1. Indledning

I henhold til EF-traktatens artikel 251, stk. 2, tredje afsnit, litra c) skal Kommissionen afgive udtalelse om ændringsforslag, som Europa-Parlamentet har fremsat ved andenbehandlingen. Kommissionen afgiver nedenstående udtalelse om de 8 ændringer, Parlamentet foreslog.

2- Baggrund

Dato for forslagets forelæggelse for Europa-Parlamentet og Rådet(dokument KOM(2000) 545 endelig - 2000/0227 COD): // 8. september 2000

Dato for Regionsudvalgets udtalelse // 14. februar 2001

Dato for Det Økonomiske og Sociale Udvalgs udtalelse: // 28. marts 2001

Dato for Europa-Parlamentets udtalelse ved førstebehandlingen: // 2.-5. juli 2001

Dato for forelæggelse af det ændrede forslag for EP og Rådet (dokument KOM(2001) 533 endelig - 2000/0227 COD): // 26. september 2001

Dato for vedtagelse af den fælles holdning: // 13. december 2001

Dato for Europa-Parlamentets modtagelse af den fælles holdning // 17. januar 2002

Kommissionens udtalelse om den fælles holdning // 11. januar 2002

Den 10. april 2002 vedtog Europa-Parlamentet ved andenbehandlingen 8 ændringer. Disse ændringer ændrer hovedsagelig tidsplanen i den fælles holdning og tilføjer nogle detaljer til teksten.

3. Formålet med Kommissionens forslag

Formålet med forslaget er at tilskynde medlemsstaterne til at udarbejde en national oversigt over kystzonerne under hensyntagen til de forskellige faktorer såsom lovgivning, institutioner og andre, der er involveret i planlægning og styring af kystzoner. Medlemsstaterne skal på basis af denne fortegnelse opstille en national strategi (eller strategier) for at fremme integreret kystzoneplanlægning (eng. forkortelse ICZM).

Dette forslag blev udarbejdet i lyset af resultaterne af Kommissionens demonstrationsprogram, der førte til meddelelsen om integreret kystzoneplanlægning: en strategi for Europa, forelagt i KOM(2000) 547. Resultaterne pegede på, at kystzonernes tilstand i Europa forringes, og at denne tendens kun kan standses eller vendes ved hjælp af en samordnet aktion, hvori inddrages alle niveauer af forvaltningen fra det lokale til det europæiske. Henstillingen opfordrer medlemsstaterne til at iværksætte de nødvendige foranstaltninger på deres plan i samarbejde med de regionale og lokale forvaltninger.

4. Kommissionens udtalelse om Parlamentets ændringer

Den 10. april 2002 vedtog Parlamentet 8 ændringer (ændringsforslag nr. 1, og nr. 9 til 15). Kommissionen kan acceptere alle ændringer fuldt ud.

Kommissionen er tilfreds med Europa-Parlamentets ændringer, da de tydeliggør teksten yderligere og fremhæver spørgsmål af særlig interesse, såsom befolkningspres i kystzoner og virkninger af klimaændringer (ændring 1, 11). En ændring tilføjer en nyttig evaluering af politikker og lovgivning til kravene til medlemsstaternes rapporter (ændring 15). Andre ændringer udbygger teksten med hensyn til høring af lokale og regionale myndigheder såvel som internationale organisationer (ændring 9, 12, 13). Ændring 10 giver en nyttig henvisning til bedste fremgangsmåder, som fastlagt i Kommissionens demonstrationsprogram for integreret kystzoneplanlægning.

Den tidsfrist, der foreslås i ændring 14 og 15, er et godt kompromis mellem den fælles holdning og de oprindeligt foreslåede 2 år. Kommissionen erkender, at det vil kræve en betydelig indsats i de fleste medlemsstater at udarbejde nationale strategier. Forslaget med 45 måneder som frist for medlemsstaternes rapporter og strategier, og efterfølgende 55 måneder til Kommissionens evaluering er realistisk og kan accepteres.

5. KONKLUSION

I henhold til traktatens artikel 250, stk. 2, ændrer Kommissionen sit forslag som anført ovenfor.